《十二月二十六日早起雪已三寸许夜来初不觉也》
宋代·虞俦

晓来眼界忽然新，一色琼瑶与烂银。
人事乖时空请祷，天心回后只逡巡。
不教三白孤残腊，要与千家作好春。
宿麦连云虽入望，路傍犹有翳桑人。

作者简介：虞俦，生卒年月不详，字寿老，宁国(今属安徽）人。南宋政治家，文学家。隆兴初进人太学，中进士。曾任绩溪县令，湖州、平江知府。庆元六年（1200）召入太常少卿，提任兵部侍郎。工诗文，著有《尊白堂集》24卷，清修《四库全书》收录其部分诗文。如其词《满庭芳》：色染莺黄，枝横鹤瘦，玉奴蝉蜕花间。铅华不御，慵态尽欹鬟。